Мэры Стынберджэн

Мэры Нел Стынберджэн (; нар. , Ньюпарт, Арканзас) — амерыканская актрыса, уладальніца прэмій «Оскар» і «Залаты глобус» за ролю ў фільме «Мелвін і Говард» (1980).

За сваю трэцюю кінаролю ў кар’еры, у камедыі 1980 года «Мелвін і Говард», выйграла прэмію «Оскар» за лепшую жаночую ролю другога плана. У 1983 годзе сыграла галоўную ролю ў фільме «Крос-Крык», а раней была прыкметная ў фільмах «Рэгтайм» і «Камедыя сексу ў летнюю ноч». Пасля ў асноўным мела поспех на тэлебачанні, здымаючыся ў розных міні-серыялах пачынаючы з сярэдзіны васьмідзесятых.

У 1990 годзе знялася ў фільме «Назад у будучыню 3», фінальнай часткі трылогіі. Пасля ў яе былі ролі другога плана ў фільмах «Філадэльфія» і «Ніксан», а таксама галоўная роля ва ўласным камедыйным серыяле «Чарніла» ў 1996—1997 гадах, які быў зачынены пасля аднаго сезону. Таксама ў яе была роля другога плана ў серыяле «Новая Жанна Д’Арк» у 2003—2005 гадах. У 2011 годзе ў яе была невялікая роля ў фільме «Прыслуга», а ў 2012 годзе яна з’явілася ў некалькіх эпізодах серыяла «Студыя 30». У 2014 годзе было абвешчана, што Стынберджэн далучылася да серыяла «Аранжавы — хіт сезона» і з’явіцца ў трэцім сезоне, які выйдзе ў 2015 годзе. У 2015 годзе далучылася да акцёрскага складу «Апошні чалавек на Зямлі».

 Зноскі